**Sami Pekka Antero Päivärinta** (s. 8. kesäkuuta 2003 Somero) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan keskushyökkääjä.

Ura
---

### Seuraura

Päivärinta aloitti jääkiekkoilun kuusivuotiaana Someron Pallossa. Rauman Lukon valmennuspäällikkö Timo Elo huomasi Päivärinnan Lukon ja SoPan välisessä C2-nuorten ottelussa. Päivärinnan isä kieltäytyi aluksi Samin siirrosta, mutta SoPan jäätyä ilman C-nuorten SM-sarjapaikkaa Sami siirtyi lopulta vain 15-vuotiaana Lukkoon kaudeksi 2018–2019. Hän toimi seuran C-nuorten kapteenina ja oli C-nuorten SM-karsinnoissa joukkueen paras maalintekijä 16 osumallaan. Kaudella 2019–2020 Päivärinta toimi Lukon B-nuorten varakapteenina. Kaudella 2020–2021 hän voitti seuran U20-joukkueen sisäisen piste- ja syöttöpörssin tehoilla 9+24=33. Päivärinta voitti myös koko U20 SM-sarjan pudotuspelien syöttöpörssin ja hän sijoittui pistepörssissä toiseksi edellään vain Jeremi Tammela. Päivärinta voitti kauden päätteeksi Suomen-mestaruuden.

Kaudeksi 2021–2022 Päivärinta teki Lukon kanssa vuoden mittaisen SM-liigasopimuksen. Hän teki miesten pääsarjadebyyttinsä Mestarien liigan avauskierroksella 26. elokuuta 2021 sveitsiläistä Lausanne HC:tä vastaan. Päivärinta merkittiin Lukon nelossentteriksi laidoilleen Oliver Suni ja Niklas Ylitalo. Hän sai ottelussa jääaikaa 9.47 minuuttia. SM-liigadebyyttinsä Päivärinta teki runkosarjan kahdeksannella kierroksella 25. syyskuuta 2021 vieraissa paikallisvastustaja Porin Ässiä vastaan. Hänellä avautui paikka kokoonpanosta, kun Michael Haga oli sivussa. Päivärinta merkittiin joukkueen kakkossentteriksi laidoilleen Pavol Skalický ja Anrei Hakulinen. Hän sai ottelussa jääaikaa 11.26 minuuttia ja Päivärinta keräsi Lukon 0–6-voittoon päättyneessä ottelussa teholukeman +2. Hän sai myös yhden kahden minuutin jäähyn kampituksesta. Päivärinnasta tuli kaikkien aikojen kolmas Somerolta kotoisin oleva pelaaja Niklas Salon ja Otto Niemisen jälkeen. Liigauransa avausmaalin hän teki kymmenennessä ottelussaan 30. lokakuuta 2021 vieraissa JYPiä vastaan. Kaikkiaan Päivärinta pelasi tulokaskautensa aikana 34 runkosarjaottelua tehopistein 2+4=6 ja kolme playoff-ottelua tehden yhden maalin. CHL:ssä hän pelasi viisi ottelua ilman tehopisteitä. Päivärinta pelasi osan kaudestaan vielä myös Lukon U20-joukkueessa, jossa hän voitti Suomen-mestaruuden.

Päivärinta pelasi kaudella 2022–2023 SM-liigassa 23 runkosarjaottelua tehden yhden syöttöpisteen. Hän pelasi osan kaudestaan myös Lukon U20-joukkueessa sekä lainalla Mestis-joukkue TUTO Hockeyssa, jossa Päivärinta pelasi kauden loppuun. Hän teki siellä 12 runkosarjaottelussa tehot 2+2=4 ja viidessä playoff-ottelussa viisi syöttöpistettä.

Kaudeksi 2023–2024 Päivärinta siirtyi kaksivuotisella sopimuksella Hämeenlinnan Pallokerhoon. Lokakuussa 2023 hän joutui noin kolmeksi kuukaudeksi sivuun loukkaantumisen vuoksi. Päivärinta palasi kaukaloihin tammikuussa 2024.

### Maajoukkueura

Päivärinta pelasi alle 20-vuotiaiden MM-kilpailuissa vuonna 2023. Hän jakoi tehoilla 1+3=4 Suomen sisäisen pistepörssin voiton Joakim Kemellin kanssa. Päivärinta jakoi myös joukkueen sisäisen tehotilaston voiton Otto Salinin kanssa lukemalla +4. Hän pelasi myös vuoden 2022 joulukuussa 2021 käynnistyneessä MM-turnauksessa. Turnaus kuitenkin keskeytettiin useassa joukkueessa ilmenneiden koronavirustartojen vuoksi. Päivärintaa ei valittu Suomen joukkueeseen enää elokuussa 2022 pelattuun uuteen MM-turnaukseen.

Päivärinta pelasi myös alle 18-vuotiaiden MM-kilpailuissa vuonna 2021. Hänet valittiin Venäjää vastaan pelatun välieräottelun päätteeksi Suomen ottelun parhaaksi pelaajaksi. Yhteensä Päivärinta on pelannut 30 nuorten ja 17 poikien maaottelua.

Muuta
-----

Päivärinnan pikkuveli Sasu pelaa myös hyökkääjänä ja hän on Mestis-joukkue TUTO Hockeyn sopimuspelaaja. Sami Päivärinta harrasti lapsena myös jalkapalloa, salibandya ja yleisurheilua. Päivärinta kilpaili Someron Seiväskarnevaaleilla ja hän hyppäsi Someron Esan paidassa 12-vuotiaana seivästä tuloksella 250.

Päivärinta on kertonut seuraavansa paljon Sidney Crosbya ja haluavansa kehittyä hänen kaltaisekseen pelaajaksi.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | Lukko | A-SM | 5 | 0 | 1 | 1 | 2 | – | – | – | – | – |
| 2020–2021 | Lukko | U20-SM | 36 | 9 | 24 | 33 | 4 | 8 | 2 | 7 | 9 | 0 | U18 | 7 | 1 | 2 | 3 | 0 |
| 2021–2022 | Lukko **(A)** | U20-SM | 16 | 3 | 8 | 11 | 6 | 9 | 4 | 4 | 8 | 0 |
|  | Lukko | SM-liiga | 34 | 2 | 4 | 6 | 4 | 3 | 1 | 0 | 1 | 0 |
| 2022–2023 | Lukko | U20-SM | 17 | 5 | 9 | 14 | 4 | – | – | – | – | – | JMM | 5 | 1 | 3 | 4 | 0 |
|  | Lukko | SM-liiga | 23 | 0 | 1 | 1 | 2 | – | – | – | – | – |
|  | TUTO Hockey | Mestis | 12 | 2 | 2 | 4 | 0 | 5 | 0 | 5 | 5 | 2 |
| 2023–2024 | HPK | SM-liiga | 35 | 3 | 3 | 6 | 8 | – | – | – | – | – |
| 3 kautta | yhteensä | SM-liiga | 92 | 5 | 8 | 13 | 14 | 3 | 1 | 0 | 1 | 0 |
| 1 kausi | yhteensä | Mestis | 12 | 2 | 2 | 4 | 0 | 5 | 0 | 5 | 5 | 2 |

Lähteet
-------

* Sami Päivärinta The Internet Hockey Databasessa (englanniksi)
* Sami Päivärinta Eurohockey-sivustolla (englanniksi)
* Sami Päivärinta *Elite Prospects*. Everysport Media Group AB.  (englanniksi)

### Viitteet

1. ↑  Mennander, Pasi: Nuorten Leijonien Sami Päivärinta tuuletti rajusti avausmaaliaan: "En ole pisteillä hirveästi herkutellut" *leijonat.fi*.  28.12.2022. Suomen Jääkiekkoliitto ry – Finlands Ishockeyförbund rf. Viitattu 6.1.2023.
2. 1 2  Tilastot - Sami Päivärinta *liiga.fi*. Jääkiekon SM-liiga Oy. Viitattu 6.1.2023.
3. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
4. 1 2 3 4 5 6 7  Sami Päivärinta *Elite Prospects*. Everysport Media Group AB.  (englanniksi)
5. 1 2  Sihvonen, Varpu: Sami Päivärinta luottaa Lukon tasaisuuteen U20 SM-sarjassa – "Joka kenttä pystyy tuottamaan maaleja" *leijonat.fi*.  16.9.2020. Suomen Jääkiekkoliitto ry – Finlands Ishockeyförbund rf. Viitattu 27.8.2021.
6. 1 2 3  Mäkeläinen, Kimmo: Lukon liigaryhmään tunkeutuneesta Sami Päivärinnasta tuli liigahistorian kolmas somerolaispelaaja – "Pystyn näyttämään, että jos vaan on halua, niin sieltäkin voi päästä eteenpäin" *satakunnankansa.fi*.  22.10.2022. Sanoma Media Finland Oy. Viitattu 17.3.2024.
7. ↑  Elite Prospects - Lukko U16 *eliteprospects.com*. Everysport Media Group AB. Viitattu 27.8.2021. (englanniksi)
8. ↑  Elite Prospects - Lukko U20 *eliteprospects.com*. Everysport Media Group AB. Viitattu 27.8.2021. (englanniksi)
9. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 27.8.2021. (englanniksi)
10. ↑  Joukkue *raumanlukko.fi*. Rauman Lukko Oy. Viitattu 27.8.2021.
11. ↑  Matches *championshockeyleague.com*.  26.8.2021. Champions Hockey League (CHL) AG. Viitattu 27.8.2021. (englanniksi)
12. ↑  Matches *championshockeyleague.com*.  26.8.2021. Champions Hockey League (CHL) AG. Viitattu 27.8.2021. (englanniksi)
13. ↑  Luotola, Juha: SK seurasi: Ässien karmea Lukko-putki jatkui – kymmenen viime paikallispeliä Lukolle pistein 30–0! *satakunnankansa.fi*.  25.9.2021. Sanoma Media Finland Oy. Viitattu 26.9.2021.
14. ↑  Ässät - Lukko, 25.9.2021 *liiga.fi*.  25.9.2021. Jääkiekon SM-liiga Oy. Viitattu 26.9.2021.
15. ↑  Ässät - Lukko, 25.9.2021 *liiga.fi*.  25.9.2021. Jääkiekon SM-liiga Oy. Viitattu 26.9.2021.
16. ↑  JYP - Lukko, 30.10.2021 *liiga.fi*.  30.10.2021. Jääkiekon SM-liiga Oy. Viitattu 31.10.2021.
17. ↑  Kiviniemi, Konsta: HPK julkaisi liudan uusia sopimuksia – Eetu Tuulola palaa Hämeenlinnaan *Jatkoaika.com*.  28.4.2023. Jatkoaika r.y. Viitattu 7.6.2023.
18. ↑  Päivärinta palasi pitkältä paussilta *somerolehti.fi*.  23.1.2024. TS-Yhtymä Oy. Viitattu 17.3.2024.
19. ↑  Elite Prospects - Finland U20 *eliteprospects.com*. Everysport Media Group AB. Viitattu 6.1.2023. (englanniksi)
20. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 27.8.2021. (englanniksi)
21. ↑  Sasu Päivärinta *Elite Prospects*. Everysport Media Group AB.  (englanniksi)
22. ↑  Reinikainen, Tuomas: Jääkiekkoilija Sami Päivärinta on edennyt Somerolta hallitsevan mestarin Lukon liigajoukkueen sentteriksi – "Isoin tavoite on se, että saisin harrastuksesta ammatin" *sss.fi*.  28.10.2021. TS-Yhtymä Oy. Viitattu 17.3.2024.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen